CELEX: 22018D1029
Language: sl
Date: 2018-03-27 00:00:00
Title: Sklep št. 1/2018 Pridružitvenega Sveta EU-Turčija z dne 27. marca 2018 o spremembi Protokola 2 k Sklepu št. 1/98 o trgovinskem režimu za kmetijske proizvode [2018/1029]

20.7.2018   
            
            
               SL
            
            
               Uradni list Evropske unije
            
            
               L 184/10
            
         SKLEP št. 1/2018 PRIDRUŽITVENEGA SVETA EU-TURČIJA
   z dne 27. marca 2018
   o spremembi Protokola 2 k Sklepu št. 1/98 o trgovinskem režimu za kmetijske proizvode [2018/1029]
   PRIDRUŽITVENI SVET EU-TURČIJA JE –
   ob upoštevanju Sporazuma o pridružitvi med Evropsko gospodarsko skupnostjo in Turčijo (1),
   ob upoštevanju Dodatnega protokola k Sporazumu o pridružitvi med Evropsko gospodarsko skupnostjo in Turčijo (2) ter zlasti člena 35 Sporazuma,
   ob upoštevanju naslednjega:
   
               (1)
            
            
               Sklep št. 1/98 Pridružitvenega sveta ES-Turčija (3) določa preferencialni režim za trgovino s kmetijskimi proizvodi med Unijo in Turčijo. Protokol 2 k navedenemu sklepu vsebuje podrobnosti o preferencialnem režimu, ki se uporablja za uvoz kmetijskih proizvodov s poreklom iz Unije v Turčijo, vključno s preferencialnim režimom za uvoz zamrznjenega govejega mesa.
            
         
               (2)
            
            
               Unija in Turčija sta se posvetovali in dogovorili o spremembi preferencialnega režima, ki se uporablja za uvoz govejega mesa s poreklom iz Unije v Turčijo, ter o razširitvi področja uporabe obstoječe tarifne kvote, določene v Prilogi k Protokolu 2 k Sklepu št. 1/98, na sveže ali ohlajeno goveje meso.
            
         
               (3)
            
            
               Protokol 2 k Sklepu št. 1/98 Pridružitvenega sveta ES-Turčija bi bilo zato treba ustrezno spremeniti –
            
         SKLENIL:
   Člen 1
   Priloga k Protokolu 2 k Sklepu št. 1/98 se spremeni v skladu s Prilogo k temu sklepu.
   Člen 2
   Ta sklep začne veljati na dan sprejetja.
   
      V Bruslju, 27. marca 2018
      
         
            Za Pridružitveni svet EU-Turčija
         
         
            Predsednica
         
         F. MOGHERINI
      
   
   
      (1)  UL 217, 29.12.1964, str. 3687.
   
      (2)  UL L 293, 29.12.1972, str. 3.
   
      (3)  Sklep št. 1/98 Pridružitvenega sveta ES-Turčija z dne 25. februarja 1998 o trgovinskem režimu za kmetijske proizvode (98/223/ES) (UL L 86, 20.3.1998, str. 1).
   
      PRILOGA
      Vnosi za oznako KN 0202 20 iz Priloge k Protokolu 2 k Sklepu št. 1/98 se nadomestijo z naslednjim:
      
         
                     „Oznaka KN
                  
                  
                     Opis
                  
                  
                     Zmanjšanje dajatve MFN (%)
                  
                  
                     Tarifna kvota (v tonah neto mase)
                  
               
                     0201 20 
                     0202 20 
                  
                  
                     Drugi kosi govejega mesa, s kostmi, sveži ali ohlajeni ali zamrznjeni
                  
                  
                     50 % znižanje z največjo dajatvijo 30 %
                  
                  
                     5 000 
                  
               
                     0201 20 
                     0202 20 
                  
                  
                     Drugi kosi govejega mesa, s kostmi, sveži ali ohlajeni ali zamrznjeni
                  
                  
                     30 % znižanje z največjo dajatvijo 43 %
                  
                  
                     14 100 “